Document ID: /fineweb-2-swissfilter-quality_10-filterrobots/filtered/02038.jsonl.gz/6687

Persunas che han sez in tschaler da protecziun giessan en quest en ina situaziun da privel. Ma betg uschè cler èsi per las persunas che ston ir en in tschaler da protecziun public. I na dat numnadamain nagin plan, tge persunas ch'avessan dad ir nua. Quai vegniss actualmain decidì pir en cas da catastrofa, da las persunas da la protecziun civila.
Il chantun è dentant vidlonder d'elavurar in plan per tut las vischnancas, uschia che mintga persuna po mirar en la rait en tge tschaler da protecziun ch'ella ha da fugir en cas da privel. Enfin ussa è il plan fatgs per radund 45 vischnancas. Sin la fin dal onn 2018 vulan ins avair in tal plan per tut las vischnancas en il Grischun.